open-index/open-wikipedia-markdown huggingface dataset:
Krokodílovité

**Krokodílovité** (lat. Crocodylidae, staršie Crocodilidae) sú čeľaď radu krokodílotvaré.

## Krokodílovité v širšom zmysle
Čeľaď krokodílovité býva v literatúre definovaná rôzne široko. Napríklad v najširšom zmysle je obsahovo zhodná s taxónom krokodílotvaré. Iné významy čeľade krokodílovité pozri v článku krokodílotvaré. Tento článok sa nižšie zaoberá len krokodílovitými v najužšom zmysle.

## Systematika
krokodílovité (Crocodylidae) v najužšom zmysle [= podčeľaď Crocodylinae v úzkom zmysle (o Crocodylinae v širšom zmysle pozri v článku krokodílotvaré)]:
*incertae sedis:
**?rod †*[[Zhyrasuchus]]* - niekedy stotožňované s rodom Tadzhikosuchus
**?rod †*[[Tadzhikosuchus]]* - alternatívne zaraďované do alebo vedľa rodu *[[Diplocynodon]]* 
**rod †*[[Dzungarisuchus]]*
**rod †*[[Tzaganosuchus]]*
**rod †*[[Aldabrachampsus]]*
* podčeľaď Crocodylinae v najužšom zmysle [= tribus Crocodylini v širšom zmysle = rod *[[Crocodylus]]* v širšom zmysle] - toto je možno parafyletický taxón
** rod *[[Mecistops]]* - krokodíl; do roku 2006 spravidla radený do rodu Crocodylus; zahŕňa 2 druhy: krokodíl panciernatý/krokodíl štítnatý/krokodil štítohlavý (Mecistops cataphractus, Crocodylus cataphractus; vrátane † Crocodylus ndokoensis) a druh Mecistops leptorhynchus (tento druh bol do roku 2018 považovaný za súčasť druhu Mecistops cataphractus)
** rod *[[Crocodylus]]* v užšom zmysle – krokodíl [=tribus Crocodylini v užšom zmysle]
* podčeľaď Osteolaeminae [=tribus Osteolaemini v širšom zmysle]
**?†*[[Eoalligator huningensis]]* (=*[[Protoalligator huningensis]]*) - alternatívne zaraďované pod Alligatoroidea; nepatrí sem celý rod *[[Eoalligator]]*
**?rod †*[[Asiatosuchus]]* (t.j. len druh *[[Asiatosuchus grangeri]]*) - alternatívne zaraďované ako bazálne Crocodyloidea
**?†*[[Crocodylus depressifrons|"Crocodylus" depressifrons]]* (=*[[Asiatosuchus depressifrons|"Asiatosuchus" depressifrons]]*) - alternatívne zaraďované ako bazálne Crocodyloidea
**†*[[Crocodylus gariepensis|"Crocodylus" gariepensis]]*
** rod †*[[Brochuchus]]* (=staršie: *[[Crocodylus pigotti]]*)
** rod †*[[Euthecodon]]*
** rod †*[[Voay]]* (=staršie: *[[Crocodylus robustus]]*)
** rod *[[Osteolaemus]]* – krokodíl
** rod †*[[Rimasuchus]]* (=staršie: *[[Crocodylus lloidi]]*)
Poznámka: Vnútorné vzťahy v podčeľadi Oesteolaeminae sú neisté, ale často sa delí na tribus Euthecodontini (*Crocodylus gariepensis*, *Brochuchus* a *Euthecodon*), tribus Osteolaemini v užšom zmysle (*Voay*, *Osteolaemus*) a rod *Rimasuchus* (alternatívne zaraďovaný aj pod Osteolaemini).

Zdroje kapitoly Systematika (pokiaľ vyššie nie je uvedené inak):

## Iné projekty

## Zdroje
Saki

**Saki** môže byť:
* slovenský názov opičieho rodu *Pithecia*, synonymum: chvostnáč, pozri saki (rod)
* rieka v Estónsku, pozri Saki (rieka)
* dedina v Estónsku patriaca do obce Rõuge, pozri Saki (Rõuge)
* japonské ženské meno, pozri Saki (prvé meno)
* britský spisovateľ, vlastným menom Hector Hugh Munro (1870 – 1916), pozri Saki (spisovateľ)

## Pozri aj
* Saky – mesto na Ukrajine
Altenburg

**Altenburg** môže byť:
*mesto v Nemecku, pozri Altenburg (mesto)
*obec v Dolnom Rakúsku, pozri Altenburg (Dolné Rakúsko)
*sídlo v Missouri, USA, pozri Altenburg (Missouri)
*osoba
** Dietrich von Altenburg, panovník Rádu nemeckých rytierov (1335 – 41)
** Michael Altenburg (1584 – 1640), nemecký teológ
** John D. Altenburg (* 1944), generál USA
Bakoniho rybník

**Bakoniho rybník** (normovaný názov; iné názvy: **Pakomiho rybník**, **Bakomi** je vodná nádrž, tajch v obci Štiavnické Bane.

Začal sa stavať v roku 1736, dokončený bol v roku 1737. Projekt navrhol J. T. Brinn, ktorý bol žiakom a spolupracovníkom Samuela Mikovíniho. V čase ukončenia diela sa sa spomína pomenovanie St. Pachomii – tajch na území Krechsengrundu. Dôvodom postavenia tajchu Bakomi bolo to, že barón Ján Nepomuk Mitrovský, komisár dvorskej komory pre banské mestá, pokladal za nevyhnutné lepšie zachytiť zbytočne odtekajúce povrchové vody (po naplnení tajchu Veľká Vindšachta) zo zberných jarkov z Krížnej, Sitna a Dekýša, ako i vodu z Dolného Krechsengrundu. Vyjadril presvedčenie, že po jeho postavení budú „oberbíberštôlnianske stangenkunsty“ (čerpacie zariadenia), ako aj 13 stupových kolies so 78 tĺkmi každoročne pracovať o tri až štyri týždne dlhšie ako dovtedy.

Po zameraní stavby geodetom Samuelom Mikovínim sa práce na stavbe tajchu Bakomi začali v júli roku 1736. V archívnom materiáli z roku 1737 sa už hovorí konkrétne o končiacich prácach na tajchu Bakomi. Pritom sa konštatuje, že tajch je hotový, zostáva zrovnať len niekoľko výstupkov a priviesť zberný jarok, pričom predpokladané náklady 21 600 florénov sa už vyčerpali.

V rokoch 1789 – 1791 bola vykonaná najväčšia rekonštrukcia tajchu, ktorej súčasťou bola výmena dreveného potrubia za železné, oprava výstupného systému a zabudovanie regulačného rozdeľovacieho zariadenia v odtokovej hrádzovej chodbe.

V r. 2005 bol tajch vypustený a začali sa práce na jeho generálnej oprave. Celkový objem vodnej nádrže je , výška hrádze 15,60 m, šírka koruny hrádze 12,20 až 13,30 m, dĺžka hrádze 113,80 m, kóta koruny hrádze 

## Referencie

## Iné prjekty

Kategória:Tajchy na Slovensku
Kategória:Rybníky na Slovensku
Kategória:Štiavnické Bane
Kategória:Vodstvo v okrese Banská Štiavnica
Krk (ostrov)

**Krk** (, ) je chorvátsky ostrov v Jadranskom mori, v Kvarnerskom zálive. Jeho centrom je mesto rovnomenného názvu. Administratívne ostrov patrí pod Prímorsko-gorskokotarskú župu, jeho rozloha je .

## Charakter ostrova

Krk je jedným z najväčších chorvátskych ostrovov. Od roku 1980 je s pevninou spojený mostom; jeho betónová konštrukcia je dlhá  a je to jeden z najdlhších mostov danej konštrukcie na svete. V meste Omišalj, ktoré sa nachádza v severnej časti ostrova, leží Rijecké medzinárodné letisko a tiež ropná rafinéria. Ostrov je veľmi dobre známy aj ako turistické letovisko pre návštevníkov zo strednej Európy a hlavne zo Slovenska.

## Mestá

* Krk – hospodárske a kultúrne centrum ostrova (7 645 obyvateľov)
* Omišalj, 4 526 obyvateľov
* Malinska-Dubašnica, 2 726 obyvateľov
* Punat, 1 876 obyvateľov
* Mošćenička Draga, 1 641 obyvateľov
* Baška, 1 554 obyvateľov
* Vrbnik, 1 245 obyvateľov

## Iné projekty
 

## Externé odkazy
* Info pre turistov  

## Galéria

Image:Brug krk.jpg
Image:Baska krc croazia.jpg
Image:Baška55.jpg


Kategória:Ostrovy Chorvátska
Kategória:Prímorsko-gorskokotarská župa
Kostol Sedembolestnej Panny Márie (Petržalka)

**Kostol Sedembolestnej Panny Márie** je rímskokatolícky kostol v mestskej časti Bratislava-Petržalka na Betliarskej ulici č. 3. Patrí k novším stavbám, pred jeho posvätením sa sväté omše slúžili v blízkom kultúrnom dome. Kostol bol postavený z milodarov veriacich a  Arcibiskupského Úradu v Trnave podľa projektu architekta Klementa Trizuljaka. Dnes do farnosti patrí aj niekoľko škôl. 

## Okolie
Farský areál zahŕňa aj ihrisko na loptové hry. K farnosti patrí aj kaplnka v Nemocnici Svätého Cyrila a Metoda (Antolská). Kostolík sa nachádza v okolí peknej prírody (jazero Veľký Draždiak).

Zaujímavosťou je, že stojí vedľa supermarketu. Počas výstavby supermarketu sa zo strán farníkov kostola ozývali mnohé protesty. Nakoniec bola uzatvorená dohoda, že daný supermarket bude mávať cez nedele zatvorené.

## História
* 15. september 2001 - bola farnosť zriadená dekrétom Arcibiskupského Úradu v Trnave
* 22. december 2001 - posviacka kostola
* 18. apríl 2002 - začali sa slúžiť detské sv. omše
* 29. apríl 2002 - začali sa slúžiť mládežnícke sv. omše
* 1. júl 2002 - bola zriadená na farskom úrade kresťanská psychologická poradňa
* 28. júl 2002 - posviacka zvonov

## Iné projekty

## Externé odkazy
* www.faraluky.sk farská stránka

Kategória:Kostoly zasvätené Sedembolestnej Panne Márii na Slovensku
Sedembolestná Panna Mária
Krk (mesto)

thumb|Krk

**Krk** (, ) je hlavné mesto ostrova Krk ležiaceho v Jadranskom mori, v Kvarnerskom zálive, v Chorvátsku.

## Geografické údaje
Centrum mesta Krk je vybudované v úzkom priestore medzi dvoma zálivmi. Novšia časť sa rozprestiera na juh od starého jadra mesta. Počet obyvateľov v roku 2001 dosiahol 5 491. Teploty v januári sa pohybujú okolo 5,6&nbsp;°C a v júli 24,6&nbsp;°C.

## Iné projekty

## Externé odkazy
* Chorvátsko - Kompletný sprievodca 
* Chorvátsko - malý sprievodca  

Kategória:Mestá v Chorvátsku
Kategória:Sídla v Prímorsko-gorskokotarskej župe
Sepultura

**Sepultura** (z port. slova, označujúceho typ hrobového miesta)(z lat. "sepultura" = pohreb) je brazílska metalová skupina, ktorá hrá kombináciu thrash metalu s death metalom. Ich súčasná tvorba sa skôr ale blíží ku groove metalu.

## Diskografia
### Štúdiové albumy
* *[[Morbid Visions]]* (1986)
* *[[Schizophrenia]]* (1987)
* *[[Beneath the Remains]]* (1989)
* *[[Arise]]* (1991)
* *[[Chaos A.D.]]* (1993)
* *[[Roots]]* (1996)
* *[[Against]]* (1998)
* *[[Nation]]* (2001)
* *[[Roorback]]* (2003)
* *[[Dante XXI]]* (2006)
* *[[A-Lex]]* (2009)
* *[[Kairos]]* (2011)
* *[[The Mediator Between Head And Hands Must Be The Heart]]* (2013)
* *[[Machine Messiah]]* (2017)
**[[Quadra]]* (2020)

### EP a kompilačné albumy
* *[[Bestial Devastations]]* (EP) (1985)
* *[[Blood Rooted]]* (1997)
* *[[The Roots of Sepultura]]* (EP) (1997)
* *[[Revolusongs]]* (EP) (2002)

### Živé albumy
* *[[Under A Pale Grey Sky]]* (2002) (skupina ho neuznáva ako oficiálne vydaný)
* *[[Live in Sao Paulo]]* (2005)

## Videografia
* Under Siege (Live in Barcelona) (1991)
* Third World Chaos (1995)
* We Are What We Are (1996)
* Chaos DVD (2002)
* Live in Sao Paulo (2005)

## Členovia skupiny
### Súčasní členovia
* Derrick Green – gitara, spev
* Andreas Kisser – gitara
* Paulo Jr. – basgitara
* Eloy Casagrande – bicie

### Bývalí členovia
* Jairo Guedez (1984 – 1986) – gitara
* Max Cavalera (1984 – 1996) – gitara, spev
* Igor Cavalera (1984 – 2006) – bicie
* Wagner Lamounier (1984 – 1985) – vokály

## Referencie


## Iné projekty
.

## Externé odkazy
* Oficiálne stránky skupiny
* 
* Oficiálny fanklub
* www.metal-archives.com – Sepultura na Encyclopaedia Metallum

Kategória:Hudobné skupiny z 1984
Kategória:Brazílske deathmetalové hudobné skupiny
Kategória:Brazílske thrashmetalové hudobné skupiny
Krk (rozlišovacia stránka)

**Krk** môže byť:
*časť tela, pozri krk
*časť strunových hudobných nástrojov, pozri krk (hudba)
*vec pripomínajúca tvarom krk
*osoba, ktorú treba živiť
*ostrov v Chorvátsku, pozri Krk (ostrov)
*mesto v Chorvátsku, pozri Krk (mesto)

**KRK** je kód pre Letisko Krakov (Kraków Airport im. Jana Pawła II)
Kvantita

**Kvantita** môže byť:
*množstvo, počet
*mnohosť, početnosť
*vo fonológii: prozodická vlastnosť založená na trvaní zvuku, pozri kvantita (fonológia)
*v literatúre: základná zvuková zložka organizovaná pri výstavbe verša, pozri kvantita (verš)
*vo filozofii: kategória vyjadrujúca vonkajšiu určenosť vecí, pozri kvantita (filozofia)
*v logike: rozdiel všeobecných a čiastkových úsudkov, pozri kvantita (logika)
*v chémii: hmotnostný pomer súčastí pri analýze, pozri kvantita (chémia)
Zvitok

**Zvitok** (do mája 1968 písané *svitok*) môže byť:
*niečo zvinuté do valca
*v histórii a literatúre: pozri zvitok (pergamen)

## Zdroje
Rolla

**Rolla** môže byť:

* zvitok pergamenu, pozri zvitok (pergamen)
* sídlo v USA:
**Rolla (Arkansas)
**Rolla (Colorado)
**Rolla (Kansas)
**Rolla (Missouri)
**Rolla (Severná Dakota)
**Rolla (Texas)
Skupinovka

**Skupinovka** je druh bridžovej súťaže, ktorá sa síce hrá v pároch, ale vyhodnocuje sa podobne ako súťaž družstiev na Victory points. Vzhľadom na spôsob vyhodnocovania je skupinovka dobrým tréningovým prostriedkom na súťaže družstiev.

Hráva sa niekoľko druhov skupinoviek:
*švajčiarska skupinovka
*skupinovka (v pravom zmysle slova)

Súťaž je obvykle súťažou párov, ale môže byť aj súťažou jednotlivcov. Keď je súťažou párov, ak jeden z hráčov páru nie je prítomný, môže zaň nastúpiť náhradník, základná dvojica by však mala odohrať aspoň minimálny organizátorom stanovený počet kôl.

## Švajčiarska skupinovka
V prvom kole je nasadenie náhodné, alebo podľa nejakého rebríčkového postavenia. V ďalších kolách hrá pri stolíku prvý proti druhému, štvrtý proti tretiemu atď. až po posledný stôl. V daný súťažný večer sa buď hrá iba proti jednému páru, alebo sa hrajú dvojkolá, v druhom kole dvojkola je nasadenie podľa pravidiel stanovených organizátorom napr. 1-3, 4-2, ... 

Nasadenie môže byť aj o jedno kolo opozdený švajčiarsky systém. Prvé dve kolá sa hrá podľa žrebu alebo podľa hendikepov, tretie kolo podľa poradia po prvom kole, v štvrtom podľa poradia po druhom kole, ...

Z dosiahnutých výsledkov každého rozdania sa vypočíta priemer alebo redukovaný priemer (najlepší a najhorší výsledok sa škrtne, poprípade sa škrtá x% extrémnych výsledkov) a rozdiel Total points oproti priemeru sa prevedie na Impy. Celkový počet získaných Impov sa prevedie podľa tabuľky na Victory points.

## Skupinovka (v pravom zmysle slova)
Štartovné pole je rozdelené do skupín na základe kvalifikácie alebo na základe výsledkov predchádzajúceho cyklu. Skupiny sú obvykle 4 členné alebo 6 členné.  V rámci skupín hrá každý s každým, po odohraní zápasov každý s každým z vyššej skupiny stanovený počet hráčov zostupuje a z nižšej postupuje, znovu hrá každý s každým. Takto sa odohrá organizátorom stanovený počet kôl. Samotné vyhodnocovanie je také, ako pri švajčiarskej skupinovke.

## Pozri aj
*barometer
*švajčiarsky systém

## Externé odkazy
*Pravidlá pražskej švajčiarskej skupinovky 
*Propozície pražskej skupinovky A

Kategória:Bridž
Mestský dom (Nitra)

náhľad|Pohľad od fontány na námestí
**Mestský dom** alebo **Meštiansky dom** sa nachádza v Nitre, v mestskej časti Staré mesto. Ide o novorenesančnú stavbu z konca 19. storočia. V súčasnosti sa v budove nachádza Ponitrianske múzeum, a nitriansky informačný systém NISYS.


Súbor:Mestsky dom.JPG|Pohľad z pešej zóny
Súbor:O mestskom dome.jpg|Informačná tabuľka


Kategória:Stavby v Nitre
Kategória:Novorenesančné stavby na Slovensku
Kategória:Staré Mesto (Nitra)
Alexandra Štuková

**Alexandra Štuková** (* 2. júl 1990, Malacky) je slovenská atlétka, šprintérka na vzdialenosti 200 a 400 metrov. Je členkou klubu AC Malacky.

## Úspechy
**[[Dorastenecké majstrovstvá sveta v atletike 2007|Dorastenecké majstrovstvá sveta 2007]] ([[Ostrava]])**
Beh na 400 metrov:
* 2007, finále (*3. miesto*) 

**[[Európsky olympijský festival mládeže|Európske olympijské hry mládeže (EYOF)]] ([[Belehrad]])**
Beh na 400 metrov:
* 2007, finále – 1. miesto 

## Referencie

## Externé odkazy
* Alexandra Štuková - klubová stránka 
* profil atlétky

Kategória:Slovenskí bežci na 200 m
Kategória:Slovenskí bežci na 400 m
Kategória:Pretekári AC Malacky
Kategória:Osobnosti z Malaciek
Lambda (rozlišovacia stránka)

**Lambda** môže byť:
* písmeno, pozri lambda
* častica lambda
* fág lambda
* označenie vlnovej dĺžky
* lambda (antropometrický bod)

## Pozri aj
*lambda-operátor
Greektown (Vancouver)

thumb|Poloha mestskej časti Kitsilano, Greektown leží približne v jej strede
**Greektown** je názov historickej enklávy gréckych prisťahovalcov a ich potomkov vo vancouverskej mestskej časti Kitsilano. Tento názov je neformálny, hranice Greektownu neboli nikdy presne zadefinované. No križovatka ulíc West Broadway a Macdonald Street je považovaná za jeho centrum. Obyvatelia West Side - západnej časti Vancouveru označujú Greektown ako "Greek West Broadway". Obyvatelia gréckeho pôvodu túto oblasť volajú *Ουέστ Μπροντουέι* (West Broadway).

Grécka identita obyvateľov tejto enklávy časom značne zoslabla, pričom hlavnými zvyškami Greektownu ostal grécky ortodoxný kostol St. George's  na rohu ulíc 31 Avenue a Arbutus, klub Athens Social Club, grécky supermarket a nadpriemerná koncentrácia gréckych reštaurácií. Kostol je známy svojou tradičnou byzantskou ikonografiou. Grécke spoločenstvo St. George's Hellenic Community of Vancouver organizuje každý rok od 20. do 22. októbra Festival gréckych jedál .

Každý jún sa v mestskej časti Kitsilano koná kultúrny festival *Hellenic Cultural Festival*. Ten vrcholí počas osláv dňa *[[Greek Day]]*, keď je Broadway uzavretá pre automobilovú dopravu medzi ulicami MacDonald a Blenheim pre rodinne orientovanú zábavu. Festival je súčasťou snáh o oživenie gréckej identity v Greektowne.

## História
Po skončení Druhej svetovej vojny sa grécki utečenci z Európy a západnej Kanady sústredili v mestskej časti Kitsilano vo Vancouveri. Vybudovali grécky ortodoxný kostol, viacero obchodov a klubov, školy, banku, založili viacero novín a neskôr aj televíznu stanicu.

Podľa sčítania ľudu v roku 1971 bola gréčtina druhým najčastejším jazykom v oblasti Kitsilana. V roku 1974 dalo mesto podnet na vytvorenie výročného dňa Greek Day v tejto mestskej časti.

Počas 80. rokov kombinácia kultúrnej asimilácie, príliv generácie baby boomers (detí narodených po druhej svetovej vojne), rastu cien nehnuteľností a masovej emigrácie z Ázie značne narušila grécky vplyv v oblasti. Počas tohto obdobia sa veľký počet gréckych obchodov z Greektownu jednoducho odsťahoval, či zanikol a televízna stanica prestala vysielať. Greek Day bol zrušený v roku 1988. Veľký počet Grékov sa presťahoval do iných častí regionálneho okresu Metro Vancouver, prípadne vrátilo do Grécka. Takisto veľa Grékov, ktorí sa v tej dobe prisťahovali do Vancouveru nemalo žiadne spojenie, či povedomie s Greektownom.

Sčítanie obyvateľov v roku 2001 odhalilo, že počet obyvateľov Kitsilana, ktorí majú ako rodný jazyk gréčtinu sa zmenšil na dve percentá, čo bol oveľa menší počet, ako tých, ktorí hovorili anglicky, kantónskou čínštinou, francúzštinou či nemčinou.

V roku 2005 mesto Vancouver, vláda Britskej Kolumbie a Grécka vláda podporili návrat dňa Greek Day, ktorý sa od tej doby oslavuje každým rokom.

Kategória:Historické štvrte vo Vancouveri
Kostol svätého Vojtecha (Dvory nad Žitavou)

náhľad|Kostol svätého Vojtecha

**Kostol svätého Vojtecha**  je rímskokatolícky kostol v centre obce Dvory nad Žitavou. Je postavený uprostred veľkej plochy zelene na Hlavnom námestí. 17. júla 1963 bol vyhlásený za kultúrnu pamiatku.

Prvá písomná zmienka o kostole je z roku 1268. Z roku 1664 je posledná zmienka o kostole pred jeho zničením v protitureckých bojoch. Bola to stavba neznámeho rozsahu a pôdorysu. V prvej polovici 18. storočia bol postavený kostol, pravdepodobne bez veže.

Okolo roku 1750 bola pred kostol predstavaná veža. Na jej výstavbu bola použitá tehla a kamene z novozámockej pevnosti.

Vznik dnešného kostola, obdĺžnikového tvaru, spadá do konca 18. storočia. Dôvodom postavenia nového kostola bol pravdepodobne prudký nárast obyvateľstva v obci. Na prelome 19. a 20. storočia museli pristavať kónické opierky, lebo vysoké klenby roztláčali obvodové steny. Kostol sa i v súčasnosti používa na liturgické obrady.

## Referencie

## Iné projekty

Dvory nad Žitavou
Dvory nad Žitavou
John Daniel Hertz

**John Daniel Hertz** (* 10. apríl, 1879, Sklabiňa, Slovensko – † 8. október, 1961, Chicago, USA) bol americký podnikateľ slovenského pôvodu.

Kategória:Narodenia v 1879
Kategória:Úmrtia v 1961
Kategória:Slovenskí podnikatelia
Kategória:Osobnosti USA slovenského pôvodu
Haile Gebrselassie

**Haile Gebrselassie** (* 18. apríl 1973, Asella, Etiópia) je bývalý etiópsky atletický vytrvalec a podnikateľ. Je dvojnásobným olympijským víťazom a štvornásobným majstrom sveta v behu na 10 000 metrov. Zvíťazil aj na Berlínskom maratóne štyrikrát za sebou a tri víťazstvá v rade dosiahol aj na Dubajskom maratóne.

Je víťazom na tratiach od 1500 metrov až po maratónsky beh, teda 1500 m, 2000 m, 3000 m, dve míle, 5000 m, 10000 m, desať míľ, 20 000 m, polmaratón, 25 000 metrov a maratón. Počas svojej športovej kariéry prekonal celkom 27 svetových rekordov vrátane rekordu v maratónskom behu z roku 2007 a 2008. Je dvojnásobným olympijským víťazom na trati 10 000 metrov, štvornásobný majster sveta v rovnakej disciplíne a trojnásobný halový majster sveta v behu na 3000 metrov. V roku 1994 získal aj bronzovú medailu na majstrovstvách sveta v cezpoľnom behu na 5000 metrov. Patrí k najvšestrannejším vytrvalcom v histórii atletiky. V roku 1998 víťaz ankety Atlét sveta. 

V novembri 2021 bol Haile Gebreselassie na bojovom fronte v Etiópii proti povstalcom Tigray.

## Kariéra
Haile sa narodil ako jedno z desiatich detí v Aselle v Etiópii. Ako dieťa vyrastajúce na farme behal každé ráno desať kilometrov do školy a každý večer tú istú vzdialenosť naspäť. To viedlo k výraznému držaniu tela pri behu s pokrčenou ľavou rukou, ako keby stále držal učebnice.

V roku 1992 získal Haile medzinárodné uznanie v juhokórejskom Soule, keď na Majstrovstvách sveta juniorov v roku 1992 vyhral preteky na 5000 a 10 000 metrov. V ten istý rok získal aj striebornú medailu v pretekoch juniorov na majstrovstvách sveta v krose, ktoré sa konali v americkom Bostone.

Nasledujúci rok získal Haile prvý zo štyroch po sebe idúcich titulov majstrov sveta v behu na 10 000 metrov mužov na majstrovstvách sveta v rokoch 1993, 1995, 1997 a 1999. Jeho víťazstvo v roku 1993 však bolo jeho najneslávnejšie, keď náhodne stúpil na pätu topánky Mosesa Tanuiho pri záverečnom zvončeku, čo spôsobilo, že mu odletela z nohy. Na majstrovstvách sveta v roku 1993 bežal v pretekoch na 5000 metrov a skončil tesne druhý po tesnom súboji s Ismaelom Kiruim z Kene. V roku 1994 získal bronzovú medailu na majstrovstvách sveta IAAF v krose. Neskôr v tom istom roku vytvoril svoj prvý svetový rekord behom 12:56,96 na 5000 metrov, čím prekonal rekord Saïda Aouitu o takmer dve sekundy.

## Úspechy

## Referencie


## Iné projekty

## Zdroj

Kategória:Atletickí vytrvalci
Kategória:Etiópski bežci na 1 500 m
Kategória:Etiópski bežci na 3 000 m
Kategória:Etiópski bežci na 5 000 m
Kategória:Etiópski bežci na 10 000 m
Kategória:Etiópski maratónski bežci
Kategória:Etiópski olympionici
Kategória:Etiópski olympijskí víťazi
Kategória:Bývalí držitelia svetových rekordov
Kategória:Držitelia svetových rekordov
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Majstri sveta v atletike
Kategória:Maratónski bežci
Kategória:Majstri sveta v behu na 10 000 m
Kategória:Olympijskí víťazi v behu na 10 000 m
Kostol svätého Mikuláša (Senec)

**Kostol svätého Mikuláša** je rímskokatolícky kostol v Senci. Nachádza v juhozápadnej časti námestia a je najstaršou historickou stavbou v meste. Svoju dnešnú podobu získal v polovici 18. storočia, základy má ešte z obdobia gotiky. Sú dôkazy, že kostol existoval už v roku 1308, vtedy ešte ako malá drevená stavba.

Kostol bol viackrát rekonštruovaný: v roku 1633 prebehla renesančná úprava, v roku 1740 baroková, a posledné boli v 19. a 20. storočí. Nachádzajú sa tu štyri oltáre v rokokovom štýle. V okolí kostola sú zastavenia krížovej cesty. Neďaleko je známa Lurdská jaskyňa.

## Iné projekty

## Externé odkazy
* 3D model kostola

Senec
Senec
Senec
Kostol Narodenia Panny Márie (Prečín)

**Kostol Narodenia Panny Márie** je rímskokatolícky neskorogotický kostol v obci Prečín z roku 1637.

## Referencie

## Projekt

Prečín
Prečín
Kategória:Prečín
Kostol Narodenia Panny Márie

**Kostol Narodenia Panny Márie** môže byť:

* Kostol Narodenia Panny Márie (Bratislava)
* Kostol Narodenia Panny Márie (Horné Krškany)
* Kostol Narodenia Panny Márie (Lužianky)
* Kostol Narodenia Panny Márie (Ľubotice)
* Kostol Narodenia Panny Márie (Nové Mesto nad Váhom)
* Kostol Narodenia Panny Márie (Omšenie)
* Kostol Narodenia Panny Márie (Prečín)
* Kostol Narodenia Panny Márie (Zeleneč)
* dva kostoly v obci Pata, pozri pod Pata
* Bazilika Narodenia Panny Márie (Nová Baňa) 

## Pozri aj
* Bazilika Narodenia Panny Márie


Narodenie Panny Márie
Kostol Svätého Ducha (Nitra)

**Kostol Svätého Ducha** je evanjelický kostol v Nitre. Základný kameň bol posvätený na Vianoce roku 1995. Kostol bol posvätený 11. júna 2000 (svätodušná neďeľa). Autormi projektu sú Ing. arch. Ľubomír Závodný a Ing. arch. Juraj Polyák.

Komplex kostola pozostáva z troch funkčne samostatných, ale stavebne prepojených celkov. Strednú časť tvorí elipsovitá chrámová loď s chórom, plná svetla a s príjemným dreveným stropom, evokujúcim trup lode. Priestoru dominuje šesť metrov vysoký bronzový kríž s otlačkom tela ukrižovaného Pána a v strede lode je umiestnená krstiteľnica, obe od akad. sochára Milana Lukáča. Chrámová loď je z veľkej časti zasklená smerom do ulice. Z ľavého boku sa na chrámovú loď pripája spoločenská miestnosť, kuchyňa a skladové priestory. Ale predovšetkým je tu trakt, na ktorého prízemí bude v budúcnosti predajňa literatúry a na poschodí ktorého sú dve zborové siene s kabinetmi a miestnosť pre matky s deťmi. Nad týmto traktom čnie charakteristická štíhla veža. Z pravého boku sa na chrámovú loď pripája trakt, na ktorého prízemí sú kancelárie farského úradu, byt farára, kaplana, garáže.

Kostol vďaka svojmu charakteristickému architektonickému riešeniu, bol v roku 2001 nominovaný na prestížnu cenu Dušana Jurkoviča, ktorá sa udeľuje v oblasti architektúry.

## Externé odkazy
* 
*
* 

Ducha Svätého
Nitra
Nitra
Kostol Narodenia Panny Márie (Zeleneč)

náhľad|Vzkriesenie
**Kostol Narodenia Panny Márie ** je kostol v obci Zeleneč pri Trnave.

Pôvodný barokový kostol s vežou vznikol roku 1743 dostavaním gotickej kaplnky z 15. storočia. Ten bol v roku 1969 asanovaný a v rokoch 1969 – 1973 vznikla novostavba podla projektu Jozefa Hrašnu. Stavba bola realizovaná z darov veriacich.  Zastavaná plocha kostola je 600 m², obsahový priestor je 10000 m². Pod kostolom sú pivničné priestory, ktoré slúžia ako sklad kostolného zariadenia. Návrh priečelia vytvoril akademický maliar Vincent Hložník, plastiku osláveného Krista zo zlatožltého topásového skla vytvoril Alexander Trizuljak a krížovú cestu Ladislav Záborský.  

## Referencie

Kategória:Zeleneč
Zeleneč
Zeleneč
Aligátor čínsky

**Aligátor čínsky** (; *Alligator sinensis*) je jedným z dvoch žijúcich druhov aligátora, zástupca čeľade aligátorovitých (*Alligatoridae*).

## Biotop
Aligátor čínsky žije v Číne, v oblastiach pozdĺž rieky Jang-c’-ťiang (provincie Ťiang-su, Če-ťiang a An-chuej). Je podstatne menší ako jeho najbližší príbuzný aligátor severoamerický (*Alligator mississippiensis*). Dorastá do dĺžky iba .

## Potrava
Aligátory čínske lovia väčšinou v noci vodné bezstavovce (hlavne slimáky a slávky), ale aj stavovce, a to hlavne ryby, niekedy myšovité cicavce a rôzne druhy vodného vtáctva.

## Rozmnožovanie
V období medzi júnom a augustom stavia samica aligátora čínskeho z vetvičiek a rôznych kúskov rastlín v porovnaní s aligátorom americkým podstatne menšie hniezdo. Do hniezda nakladie 10 – 50 stredne veľkých vajec. Pri normálnej inkubačnej teplote (asi 30 °C) sa za 70 dní z vajec vyliahnu mladé aligátory, ktoré dosiahnu pohlavnú zrelosť vo veku približne asi 4 – 5 rokov.

## Ohrozený druh
V súčasnosti je aligátor čínsky zapísaný v Červenej knihe IUCN ako kriticky ohrozený druh. Vrátane jeho lovu je hlavným dôvodom ohrozenia tohto plaza plienenie jeho prirodzeného prírodného prostredia, ktoré je nahradzované poľnohospodárskou pôdou. Zároveň spolu s konzumáciou myšovitých cicavcov dochádza u tohto aligátora k otravám spôsobeným aplikovaným jedom na hlodavce.

Tento druh aligátora je pomerne často chovaný v zajatí a ani dnes nie je výnimkou vyberanie mláďat a vajec z hniezd. Populácia aligátorov čínskych chovaných v zajatí je pomerne vysoká dosahuje až desaťtisíc jedincov. Veľká časť z nich je chovaná vo Výskumnom centre na ochranu aligátora čínskeho v An-chueju a v niekoľkých zoologický záhradách na celom svete.

## Referencie


## Zdroje
* Aligátor čínsky 

## Iné projekty

Kategória:Aligátorovité
Kategória:Kriticky ohrozené druhy
Hyacinthe Rigaud

[thumb|[Portrét Ľudovíta XIV. (1701)]]
**Híacint Francesc Honrat Mathias Pere Martyr Andreu Joan Rigau** (niekedy aj **Jacint Rigau y Ros**) (* 18. júl 1659, Perpignan, Francúzsko – † 27. december 1743, Paríž), bol francúzsky barokový maliar katalánskeho pôvodu, najvýznamnejší portrétista Ľudovíta XIV.

## Životopis
Narodil sa v Perpignane, ktorý pripadol Francúzsku krátko po jeho narodení (7. novembra). K maliarstvu ho priviedli rodičia, ktorí tiež vynikali ako umelci. V mladosti odišiel do Montpellieru, kde začal študovať najprv u maliara Paula Pezeta, neskôr u Henriho Verdiera a Antoina Ranca. V roku 1682 sa presťahoval do Paríža, kde začal so štúdiom u Charlesa Le Bruna a kde získal "Prix de Rome".

## Tvorba
Jeho portréty vynikajú precíznym vypracovaním a u väčšiny z portrétovaných osôb sa objavujú i tradičné pózy. Za svoj život ich vytvoril celé desiatky a najčastejšie sa na nich objavovali panovníci, veľvyslanci, generáli, dvorania, cirkevní hodnostári a iné osobnosti kráľovského dvora. Bol veľmi obľúbeným dvorným maliarom francúzskeho kráľa Ľudovíta XIV.. Svojho panovníka portrétoval aj v roku 1701 a ide zrejme o jeho najznámejšie dielo, ktoré je v súčasnej dobe umiestené v Louvri v Paríži, jeho replika sa nachádza vo Versailles. Obraz sa následne stal príkladom pre panovnícke portréty v celej Európe. 

Medzi ďalšie portrétované osobnosti patrili  aj Ľudovít XV., ktorý ho v roku 1727 povýšil do rytierskeho stavu,  Antoine Anselme, Jules Hardouin Mansart, Louis Henri de La Tour d'Auvergne, španielsky kráľ Filip V., kardinál Guillaume Dubois, spisovateľ Jean de La Fontaine, alebo dramatik Thomas Corneille.

## Iné projekty

Kategória:Francúzski maliari
Kategória:Francúzski portrétni maliari
Kategória:Osobnosti z Perpignanu
Kategória:Víťazi Prix de Rome
Kategória:Barokoví maliari
Kategória:Rytieri Rádu svätého Michala
Kategória:Dvorní maliari
John de Critz

**John de Critz** (tiež **John Decritz** (* 1551/1552, Antverpy, Belgicko – † pred 14. marcom 1642, Londýn, Anglicko) bol flámsky maliar .

## Životopis
Bol jeden z mnohých maliarov flámskeho a holandského pôvodu, ktorí pôsobili na anglickom kráľovskom dvore počas vlády Jakuba I. Stuarta a Karla I.. Od roku 1603 získal ako maliar vysoký post, najprv spolu s Leonardom Fryerom a neskôr od roku 1610 spolu s Robertom Peakeom starším.

Jeho rodičia - flámski protestanti - sa presťahovali z Antverp do Anglicka, keď bol ešte malý chlapec, aby tak unikli náboženskému prenasledovaniu. Tu ho dali do učenia k umelcovi a básnikovi Lucasovi de Heere, ktorý pochádzal tiež z Antverp. Koncom 90. rokov 16. storočia už de Critz vystupoval ako nezávislý umelec a v roku 1603 bol vymenovaný na lukratívnu pozíciu dvorného maliara, čo mu zabezpečilo prácu a pravidelný príjem.

## Galéria

File:Walsingham.jpg|Francis Walsingham,asi 1587
File:Anne of Denmark-1605.jpg|Kráľovná Anna Dánskaasi 1605
File:James I, VI by John de Critz, c.1606.png|Kráľ Jakub I.asi 1606
File:William Parker, 4th Baron Monteagle and 11th Baron Morley by John de Critz.jpg|William, barón Monteagleasi 1615


## Iné projekt

Kategória:Narodenia v 16. storočí
Kategória:Úmrtia v 1642
Kategória:Flámski maliari
Kategória:Anglickí maliari
Kategória:Barokoví maliari
Kategória:Osobnosti z Antverp
Kategória:Dvorní maliari
Klobúk

[náhľad|Kolekcia klobúkov [18. storočie|18. a 19. storočia]]

**Klobúk** je pokrývka hlavy, vyrobená z plste, súkna, kože, látky alebo slamy rozmanitého tvaru. Jej hlavnou úlohou je ochrana hlavy pred nepriaznivým počasím, dažďom, slnkom, ale taktiež slúži ako súčasť predpísaného odevu (napr. arcibiskupský klobúk) alebo ako módny doplnok.

Boli známe už v starovekom Grécku, kde sa používali plstené klobúky, nazývané petasos alebo kausia, ktoré sa nosili pri cestovaní; u starovekých Rimanov to bol klobúk nazývaný pileus, ktorý sa nosil pri slávnostiach a náboženských alebo posvätných obradoch a bol považovaný za symbol slobody. Po rozpade starovekého Grécka a Ríma sa začali klobúky v Európe nosiť asi v 10. storočí, no skutočne rozšírené začali byť až približne od začiatku 16. storočia. 

Klobúky prešli veľmi širokým a rozmanitým vývojom, čo sa týka ich tvaru, zdobenia alebo využitia. Mohli byť vysoké (*sombréro*), nízke (*panamský klobúk*), guľaté (*[[cylinder (klobúk)|cylinder]]*), trojhranné (*napoleonsky klobúk*), so strieškou, so štítkom alebo bez striešky, u žien i mužov ozdobené stuhami, perami, kvetmi a podobne. 

Okrem ochrannej a ozdobnej funkcie mali klobúky občas aj rozlišovaciu funkciu, keď napr. v Taliansku, Francúzsku, Nemecku alebo vo Švédsku v určitých obdobiach tvar a farba klobúka označovali príslušnosť alebo sympatie k určitej politickej strane (*demokratický klobúk*, *[[Kalábria|kalábrijský]]* a pod.)

## Iné projekty
 

Kategória:Móda
Kategória:Odevy
Kategória:Klobúky
Powiat aleksandrowski

**Powiat aleksandrowski** je powiat v Poľsku v Kujavsko-pomoranskom vojvodstve. Vytvorený bol v roku 1999 po administratívnej reforme. Jeho sídlom je mesto Aleksandrów Kujawski.

Má rozlohu 475,61 km², žije tu 55 271 obyvateľov a starostom je Zbigniew Żbikowski.

Nachádzajú sa tu 3 mestské obce, 6 vidieckych obcí a žiadna mestsko-vidiecka obec.

## Referencie

## Iné projekty


Kategória:Okresy v Poľsku
Kategória:Kujavsko-pomoranské vojvodstvo
Punjabi Market (Vancouver)

thumb|Festival Vaisakhi
**Punjabi Market**, známy aj ako **Little India** je malá obchodná štvrť v meste Vancouver v Britskej Kolumbii, v ktorej majú svoje obchody väčšinou Indo-kanaďania. Nachádza sa v mestskej časti Sunset, v dĺžke piatich blokov na ulici Main Street a 49 Avenue. Je v nej značný počet indických reštaurácií, cukroviniek, trhov a obchodov s indickými filmami na DVD. Na križovatke ulíc Main Street a 50th Street bude do zahájenia Zimných olympijských hier v roku 2010 postavená prvá indická brána - India Gate v severoamerickom meste.

Punjabi Market je tiež vyhľadávanou turistickou atrakciou, rovnako ako Chinatown.

## Festivaly
Neďaleký Sikhský chrám oslavuje každý apríl starodávny festival Vaisakhi. Počas jeho konania ho navštívi vyše 200 000 ľudí všetkých rás a náboženstiev. 

Kategória:Historické štvrte vo Vancouveri
Hatériotvaré

**Hatériotvaré** (staršie: **hatérie** (lat. *Sphenodontida*, *Sphenodontia*, *Rhynchocephalia*, *Sphenodontiformes*, *Sphenodontoidea*, *Homoeosauria*), alebo staršie **prvojaštery** (lat. *Prosauria*), je rad plazov.

Bol významnou skupinou v období triasu a jury. Jediné recentné druhy sú hatéria bodkovaná (prezývaná tuatara; lat. Sphenodon punctatus) a Sphenodon guntheri. Vyskytujú sa na dvoch malých súostroviach pri Novom Zélande.

Z vývojového hľadiska je to sesterská skupina jašterotvarých.

Podobajú sa na jaštery, ale majú odlišnú stavbu lebky. Majú veľkú hlavu, dlhý chvost a dobre vyvinuté končatiny.

## Systematika
*Genus nova Cisneros & Schultz 2000
*Genus et sp. indet. Evans & Sigogneau-Russell, 1997
*?†Kawasphenodon expectatus Apesteguia, 2005
*?†Lamarquesaurus cabazai Apesteguia & Rougier, 2007
*?†Chometokadmon fitzingeri
*?†Eifelosaurus triadicus
*?rod† Euposaurus
*?rod† Scharschengia
*?rod† Derasmosaurus
*čeľaď† Gephyrosauridae – buď len rod Gephyrosaurus, alebo aj rody Diphydontosaurs a Planocephalosaurus
*čeľaď† Pleurosauridae (Acrosauridae)
*čeľaď hatériovité (Sphenodontidae) v širšom zmysle:
**čeľaď† Homaeosauridae 
**čeľaď† Polysphenodontidae
**čeľaď† Brachyrhinodontidae
**čeľaď† Eilenodontidae = skupina Eilenodontini
**čeľaď† Saphenosauridae
**čeľaď  hatériovité (Sphenodontidae) v užšom zmysle = skupiny Opisthodontia, Sphenodontini + rody Clevosaurus, Rebbanasaurus, Ankylosphenodon, Pamizinsaurus, Zapatadon, Theretairus, Sphenovipera, Paleollanosauurs a prípadne (incertae sedis) aj rody Diphydontosaurus, Elachistosuchus, Godavarisaurus, Pelecymela, Planocephalosaurus, Sigmala, Tingitana

## Iné projekty

## Externé odkazy

*http://www.helsinki.fi/~mhaaramo/metazoa/deuterostoma/chordata/reptilia/lepidosauromorpha/sphenodontida.html
*http://www.paleofile.com/Demo/Mainpage/Taxalist/Sphenodonts.htm
Guido Reni

**Guido Reni** (* 4. november, 1575, Bologna, Taliansko – † 18. august, 1642, tamže) bol významný taliansky barokový maliar . 

## Životopis
Narodil sa v rodine hudobníkov - Daniela Reniho a Ginevry de’ Pozzi. 
Už ako deväťročný začal študovať u flámskeho maliara Denisa Calvaerta, neskôr pokračoval štúdiom u Francesca Albaniho a Domenichina. 

V roku 1601 sa spolu s Albanim presťahoval do Ríma, kde pracoval v skupine maliarov vedených významným maliarom Annibalom Carraccim, na freskovej výzdobe paláca Farnese. V rokoch 1601-1604 bol jeho hlavným patrónom kardinál Sfondrati. V rokoch 1604-1605 dostal osobné poverenie, aby namaľoval oltárny obraz, ktorý bol umiestnený do baziliky sv. Petra (*Ukrižovanie sv. Petra*). Po niekoľkoročnom pobyte v Bologni sa vrátil do Ríma, kde sa stal hlavným maliarom počas trvania pontifikátu pápeža Pavla V. (Camillo Borghese), a v rokoch 1607 - 1614 bol jedným z maliarov, ktorých patrónom bol pápež. Za jeho majstrovské dielo je považovaná výzdoba hlavnej siene v paláci *Casino dell'Aurora*. V priebehu neskorších rokov odcestoval do Neapolu, aby tu dokončil zákazku na freskovú výzdobu kaplnky *San Gennaro* v neapolskej katedrále a viac či menej pravidelne sa vracal do Bologne, kde si časom založil vlastné úspešné štúdio. Medzi jeho najslávnejších žiakov patrí Simone Cantarini, nazývaný "Il Pesarese", Domenico Maria Canuti alebo Giovanni Battista Michelini. 

Zomrel v roku 1642 v Bologni a pochovaný je s mladou talianskou maliarkou Elisabettou Sirani v bazilike sv. Dominika v Bologni.

## Iné projekty

Kategória:Talianski maliari
Kategória:Talianski portrétni maliari
Kategória:Barokoví maliari
Kategória:Osobnosti z Bologne
Kategória:Talianski freskári
Kostol svätého Michala archanjela (Karlova Ves)

**Kostol svätého Michala archanjela** je rímskokatolícky kostol v Bratislave, mestskej časti Karlova Ves.

Na sklonku 18. storočia bola v Karlovej Vsi postavená neskorobaroková murovaná kaplnka sv. Jána Nepomuckého. Išlo o malý jednoloďový sakrálny priestor s polkruhovou apsidou. Na priečelí kaplnky boli plastiky sv. Petra a sv. Pavla. Kaplnka mala vstavanú drevenú vežičku. Pri kaplnke bol umiestnený aj obecný cintorín.

V roku 1935 kaplnku Jána Nepomuckého rozšírili, zmodernizovali a zasvätili sv. Michalovi archanjelovi. Jednoloďový kostolík má polkruhovú apsidu, zaklenutú konchou, ktorá je postavená na rímse a na pilastroch so štylizovanými hlavicami. Pôvodná loď kaplnky i prístavba novej priestrannejšej lode majú oceľovobetonový plochý strop. Na západnej strane je vstavaná vežička s ihlancovou strechou.

Patrí pod karloveskú farnosť minoritov - menších bratov konventuálov. Má kapacitu okolo 100 osôb.

## Galéria

Kostol sv. Michala Archanjela, Bratislava Karlova Ves.jpg


## Pozri aj
* Kostol svätého Františka z Assisi (Karlova Ves)

## Iné projekty

## Externé odkazy
* Svmichal.sk 
* Model Kostola 

Bratislava Karlova Ves
Michal archanjel
Bratislava Karlova Ves
Kategória:Karlova Ves
Údolie tvaru U

[thumb|Ľadovcové údolie typického tvaru písmena U blízko [Káčaňdžunga.]]

**Ľadovcové údolie** alebo **trog** je údolím, ktoré vzniká pôsobením eróznej činnosti postupujúceho ľadovca. Prierez takéhoto údolia má tvar písmena „U“.

Ľadovec vznikajúci v kare má tendenciu zostupovať po zakrivenom zemskom povrchu do miest s nižšou nadmorskou výškou. Ľadovec v podstate pomaly odteká z miesta svojho vzniku. Počas tohoto presunu tlačí pred (a pod) sebou veľkú zmes úlomkov (klastov), ktoré sú vo vzájomnej interakcii s okolím. Tlak pôsobiaci na úlomky sa prejavuje tým, že sa postupne zabárajú do podložia, ktoré obrusujú a poškodzujú, čím formujú údolie.

Rýchlosť obrusovania je závislá na odolnosti rozrušovanej horniny a na spádnici, po ktorej ľadovec odteká. Stáva sa, že čím viac ľadovec rozrušuje podklad, tým väčšiu spádnicu vytvára a tým aj rýchlejšie odteká a urýchľuje eróznu činnosť. Vplyvom tlačiacej masy úlomkov sa údolie neustále prehlbuje a rozširuje.

Sú známe prípady, keď sa ľadovcové údolie prehĺbilo o 200 metrov a v prípade nórskych fjordov dokonca až o  (tu je ale problematika zložitejšia, pretože na škandinávskom polostrove došlo aj k tektonickému výzdvihu litosféry).

## Pozri aj

## Iné projekty

Kategória:Ľadovce
Kategória:Glaciálne formy reliéfu
Trog

**Trog** (v odborných textoch často aj *tróg*) môže byť v geológii a paleogeografii:
* údolie vyhĺbené horským ľadovcom, pozri údolie tvaru U
* starší termín geosynklinálnej teórie pre hlbokomorské oblasti, niekedy tiež označované ako brázda, pozri pod hlbokomorská panva
MoinMoin

**MoinMoin** je wiki software implementovaný v Pythone, inšpirovaný PikiPiki wiki enginom a distribuovaný pod licenciou GPL. 

MoinMoin je slobodný softvér. Kombinuje jednoduchú inštaláciu s jednoduchou údržbou, rozšíriteľnosťou a ochranou pred spamom, preto ho využíva veľa open sourcových projektov ako napr. Apache, Debian, ubuntu, Fedora a tiež veľa vnútrofiremných wiki . 

Má v sebe zabudovaný web server, preto si vystačí iba s inštaláciou pythonu. Môže však bežať aj na iných web serveroch.  

Dáta ukladadá do tzv. flat súborov. 

## Referencie


## Iné projekty

Kategória:Slobodný softvér
Kategória:Python
Kategória:Wiki
Pugio

**Pugio** bola rímska dýka a súčasť rímskej uniformy, používala sa od 2. stor. pred Kr. - 3. stor. po Kr.

## Pôvod
Pôvod dýky pugio je rovnaký ako pôvod meča gladius, teda v Hispánii. Rimania sa stretli s Gladiom a Pugio počas ich invázie do Hispánie v púnskych vojnách. Scipio donútil hispánskych zbrojárov vyrábať pre légie tieto typy zbraní. Zatiaľ, čo sa Gladius u Rimanov udomácnil, dýka pugio bola viacmenej raritou a bežne sa začala používať až počas Cézarovej doby.

## Vzhľad dýky
Pugio bola železná dýka, ktorá bola v špicatej pošve. Pošva bola charakteristická kruhovým zakončením, tvarom a štyrmi úchytkami na remeň. Rúčka mala na hornom konci typické zakončenie, v strede rúčky bol výčnelok pre lepší úchop. V cisárskych dobách nachádzame aj medené rúčky, hoci tie nie sú typické. Kovové rúčky boli z tenkého razeného plátku železa, vďaka ktorému boli veľmi ľahké. Čepele dýk boli veľmi tenké s rôznymi žliabkami a ryhami, čo malo zvýšiť ich pevnosť.

Spočiatku bola dýka nezdobená a dodržiavala svoj štandardný tvar, no v 1. stor. po Kr. sa objavili bohato zdobené medené pošvy s rôznymi motívmi. Spočiatku sa myslelo, že ide o dôstojnícke pugio, no zistilo sa, že dekoratívne dýky boli rozšírené u bežných vojakov. Pugio sa nosilo na ľavej strane, pripevnené k opasku. Definitívne sa vyradilo niekedy v polovici 3. stor.

## Iné projekty

Kategória:Vojenstvo v starovekom Ríme
Kategória:Vybavenie rímskeho vojaka
Prvé národy

thumb|Rozšírenie indiánskych jazykov v Severnej Amerike
**Prvé národy** (angl. *First Nations*, fr. *Premières nations*) je kanadský etnický termín označujúci skupinu domorodých obyvateľov Severnej Ameriky – indiánov a ich potomkov, ktorí žijú v Kanade. V Spojených štátoch sa tento termín nepoužíva.

V roku 2006 žilo v Kanade 700 000 príslušníkov pôvodného indiánskeho obyvateľstva, čo predstavovalo vyše 2 percentá celkovej populácie. Obývajú najmä provincie Ontário a Britskú Kolumbiu, no ich jednotlivé kmene a komunity žijú vo väčšine provincií.

Kategória:Domorodí obyvatelia Severnej Ameriky
Kategória:Dejiny Kanady
Rímska uniforma

**Rímska uniforma** bolo vojenské vybavenie používané rímskou armádou. Počas celej existencie Rímskej ríše sa výrazne menila.

## Súčasti rímskej uniformy
### Meče a dýky
* Gladius
* Pugio
* spata
* Semispatha

### Kopije
* Pilum
* Hasta

### Brnenia
* Lorica segmentata
* Lorica hamata
* Lorica squamata
* Lorica manica
* Lorica plumata
* Lorica muscula

### Prilby
* Galea
* Korintská prilba
* Prilba Attica
* Montefortino
* Hrebeňová prilba
* Spangenhelm
* Coolus

### Štíty
* Scutum
* Parma

### Oblečenie
* Cingulum militiae (opasok)
* Bracae (gate)
* Tunika
* Caligae (sandále)
* Subarmalis (ochranná vesta pod brnenie)
* Phalerae (vyznamenanie)

### Štandardy
* Stricata
* Vexillum
* Signum
* Aquila
* Draco
* Imago

Kategória:Vojenstvo v starovekom Ríme
Kategória:Vybavenie rímskeho vojaka
Powiat brzeski (Opolské vojvodstvo)

**Powiat brzeski** je powiat v Poľsku v Opolskom vojvodstve.

Žije tu 92216 obyvateľov (30.6.2007).

## Referencie

## Iné projekty


Kategória:Okresy v Poľsku
Kategória:Opolské vojvodstvo
Valerius Flaccus

**Gaius Valerius Flaccus** (zomrel okolo roku 90) bol rímsky epický básnik, ktorého tvorba spadá do strieborného obdobia rímskej literatúry. Jeho celé meno znie **Gaius Valerius Flaccus Balbus Setinus**.

## Život
Kvôli nedostatku životopisných poznámok o Valeriovi Flaccovi u iných autoroch aj neexistujúcim autobiografickým zmienkám v jeho vlastnom diele o básnikovom živote nevieme prakticky nič. Tvoril počas vlády cisárov Vespasiana a Tita, ktorým venoval svoje dielo, epos *Argonautica*. Niektorí historici ho stotožňujú s básnikom, ktorého spomína Martialis ako svojho priateľa a rodáka z Paduy. Tomu nezodpovedá ale Valeriov cognomen Setinus, ktorý by poukazoval na pôvod z mesta Setia v Latiu, a tiež jeho príslušnosť ku kňazskému kolégiu quindecemvirov, ktorí mali na starosti Sibylské knihy, ktorá prezrádza, že musel patriť k pomerne zámožným obyvateľom Ríma. Martialov známy je naopak chudobný básnik ako on sám.

Jediný antický autor, ktorý sa konkrétne zmieňuje o Valeriovi Flaccovi, je Quintilianus, ktorý spomína jeho nedávnu smrť. Práve z tohto údaju sa usudzuje, že Valerius Flaccus zomrel okolo roku 90, kedy boli vydané Quintilianove *Institutiones*.

## Dielo
Valeria Flacca poznáme ako autora jediného diela, epickej skladby *Argonautica*, ktorej názov i látku prevzal od gréckeho básnika Apollónia z Rodosu. Z Flaccovho diela sa dochovalo osem kníh, posledná nedokončená, čo by mohlo znamenať, že básnik zomrel pred dokončením svojho diela alebo že ho z neznámeho dôvodu nikdy nedokončil. Dej mytologickej skladby, ktorý zodpovedá asi trom štvrtinám obsahu Apolloniových Argonautík, je prerušený náhle na začiaku popisovaného úteku hrdinu Iásona a jeho lásky, princeznej Medeie, z Kolchidy, kam bol Iason vyslaný získať zlaté rúno. Zostáva otázkou, koľko kníh pôvodne Flaccus zamýšľala vytvoriť (ako jedna možnosť sa javí 12 kníh, podľa Homéra a jeho pokračovateľa Vergília).

Valerius Flaccus sa do veľkej miery pridržiava svojej gréckej predlohy. Rozpráva mýtus gréckeho hrdinu Iásona z Iolku, ktorý sa, aby dokázal svoj nárok na trón, vydáva na výpravu za zlatým rúnom do čiernomorskej Kolchidy. Na túto výpravu si priberá spoločníkov – ďalších známych hrdinov, ktorí podľa lode Argo, na ktorej sa budú plaviť do Čierneho mora, dostanú meno Argonauti (*argonautai*). Dôvody a priebeh plavby do Kolchidy sú obsahom prvých patich kníh Argonautík. Ďalšie tri sa zaoberajú úlohami, ktoré Iásonovi v Kolchide zadá kráľ Aietes, jeho dcérou Medeiou, ktorá sa do gréckeho mladíka zamiluje a svojimi kúzlami mu pomôže rúno získať a ich plánom na spoločný útek z Kolchidy.

*Argonautica* sú venované cisárovi Vespasiánovi pri príležitosti jeho výpravy do Británie. Prienik Argonautov do neznámeho Černomoria je tak prirovnaný k otvoreniu vzdialenejších morí, ktoré dosiahol Vespasián.

Vznik skladby možno datovať do obdobia krátko po roku 70, kedy došlo k dobytiu Jeruzalema Vespasianovým synom Titom. Zmienky o výbuchu Vezuvu (79) dokladajú, že Valerius Flaccus písal svoj epos dlho, možno až do svojej smrti.

Metrom epickej skladby *Argonautica* je hexameter.

## Referencie

## Literatúra
* 

Kategória:Básnici starovekého Ríma
Logicizmus (filozofia)

**Logicizmus** je smer v logicko-filozofickom zdôvodňovaní matematiky, ktorý vychádza z Leibnizovej tézy o redukovateľnosti matematiky na logiku. Realizovať tuto ideu sa koncom 19. storočia pokúsil Frege, ktorý si vytýčil za úlohu definovať východiskové matematické pojmy iba pomocou logických termínov.

## Názory na logicizmus
Logicizmus sa podľa Černíka pohybuje v zajatí jednej a tej istej antinómie- tam, kde skúmajú myslenie ako činnosť, chápu ho len ako predmet psychológie a tam, kde skúmajú výsledok myšlienkovej činnosti, chápu ho len ako predmet formálnej logiky. 

Podľa Fregeho je logicizmus jeden z hlavných smerov zdôvodňovania matematiky, ktorý sa usiluje zredukovať celú matematiku na logiku. Hoci túto ideu vyslovil už Leibniz, realizovať sa ju pokúsil až koncom minulého storočia Frege. Frege si vytýčil úlohu:
# definovať východiskové matematické pojmy iba pomocou logických termínov 
# pri dôkaze princípov matematiky vychádzať len z logických princípov a používať len logické dôkazy.

## Referencie

Kategória:Filozofia matematiky
Kategória:Logika
Powiat jędrzejowski

**Powiat jędrzejowski** je powiat v Poľsku v Svätokrížskom; vojvodstve.

Žije tu 89201 obyvateľov (30.6.2007).

## Iné projekty


Kategória:Okresy v Poľsku
Kategória:Svätokrížske vojvodstvo
Powiat międzyrzecki

**Powiat międzyrzecki** je powiat v Poľsku v Lubuskom vojvodstve.

Žije tu 58 397 obyvateľov (1.1.2017).

## Referencie

## Iné projekty


Kategória:Okresy v Poľsku
Kategória:Lubuské vojvodstvo